In memory of William-Bremner AllisonAction on Asbestos: Industrial Injury & Disease | Action on Asbestos: Industrial Injury & Disease
Written by CAA Admin on June 10th, 2020 . Genesis 16 — Wagtoring AANLYN BIBLIOTEEK
Hagar en Ismael (1-16)
nr. 5 2017 bl. 13-14
Lett. “aan jou boesem oorgegee”.
+Ge 25:17, 18; Eks 15:22
Beteken “God hoor”.
Of “’n onager”, ’n soort wilde donkie, hoewel party dink dat dit na ’n sebra verwys. Dit dui moontlik op ’n onafhanklike gees.
Of moontlik “en daar sal vyandskap tussen hom en sy broers wees”.
Beteken “put van die Een wat lewe en wat my sien”.
Gen. 16:7Ge 25:17, 18; Eks 15:22
Gen. 16:13Spr 15:3
16 En Sarai, Abram se vrou, kon vir hom geen kinders gee nie,+ maar sy het ’n Egiptiese diensmeisie gehad met die naam Hagar.+ 2 Sarai het dus vir Abram gesê: “Luister asseblief! Jehovah het my nie toegelaat om kinders te hê nie. Slaap asseblief by my diensmeisie. Miskien kan ek deur middel van haar kinders kry.”+ En Abram het na Sarai geluister. 3 Nadat Abram tien jaar lank in die land Kanaän gewoon het, het sy vrou, Sarai, haar Egiptiese diensmeisie Hagar vir haar man, Abram, as vrou gegee. 4 Toe het hy seksuele omgang met Hagar gehad, en sy het swanger geword. Toe sy besef dat sy swanger is, het sy op haar meesteres begin neersien.
5 Sarai het vir Abram gesê: “Dit is jou skuld dat ek so sleg behandel word. Ek het my diensmeisie vir jou gegee,* maar toe sy besef dat sy swanger is, het sy op my begin neersien. Mag Jehovah tussen my en jou oordeel.” 6 Abram het dus vir Sarai gesê: “Sy is jou diensmeisie. Doen met haar wat jy ook al goeddink.” Toe het Sarai haar verneder, en Hagar het van haar af weggevlug.
7 Later het Jehovah se engel haar by ’n waterfontein in die wildernis gevind, die fontein op pad na Sur.+ 8 En hy het gevra: “Hagar, diensmeisie van Sarai, waar kom jy vandaan en waarheen is jy op pad?” Toe het sy gesê: “Ek het van my meesteres, Sarai, af weggevlug.” 9 Jehovah se engel het toe vir haar gesê: “Gaan terug na jou meesteres en wees onderdanig aan haar.” 10 Toe het Jehovah se engel gesê: “Ek sal jou nageslag* grootliks vermeerder, en hulle sal te veel wees om te tel.”+ 11 Jehovah se engel het bygevoeg: “Jy is swanger, en jy sal geboorte gee aan ’n seun, en jy moet hom Isʹmael* noem, want Jehovah het gehoor dat jy swaarkry. 12 Hy sal soos ’n wildedonkie* wees. Hy sal teen almal wees, en almal sal teen hom wees, en hy sal oorkant al sy broers woon.”*
13 Toe het sy die naam van Jehovah, wat met haar gepraat het, aangeroep en gesê: “U is ’n God wat sien.”+ En sy het gesê: “Het ek regtig hier die Een gesien wat my sien?” 14 Daarom is die put Beër-Lahai-Roï* genoem. (Dit is tussen Kades en Bered.) 15 Later het Hagar aan ’n seun geboorte gegee vir Abram, en Abram het sy seun Isʹmael+ genoem. 16 Abram was 86 jaar oud toe Hagar aan Isʹmael geboorte gegee het.